เมนูนำเสนอวันนี้ ข้าวหน้าหมูย่างคารูบิ กับโอซาก้าเนื้อตุ๋น
ข้าวหน้าหมูย่างคารูบิ (280บาท) หมูส่วนหน้าท้อง ชิ้นหนาเนื้อนุ่ม ย่างไฟพอดีๆ ชิ้นใหญ่ เคี้ยวเพลิน (เกือบเมื่อย) วางบนข้าวสวยนุ่มๆ  ราดซอสมาแบบพอดีเป๊ะ ไม่มีชุ่มไม่มีขาดให้เสียอารมณ์ กินแกล้มกับผักสลัดในจาน อาหารจานใหญ่มาก แต่เราไม่กลัว กินไปเพลินๆ แป๊ปเดียวเรียบ ซดน้ำซุปรสละมุนหน่อยจะได้ไม่ติดคอ

โอซาก้าเนื้อตุ๋น (120บาท) เมนูนี้ติดใจจากครั้งที่แล้ว เลยขอโดนอีกรอบ (ในใจก็ก็กลัวข้าวเหลือเพราะปกติเป็นพวกบ้ากับ อิอิ) เนื้อตุ๋นติดมันแล่บางๆคล้ายเบคอน นุ่มมาก รสชาติน้ำซุปนี่เด็ดจริง ออกหวานสไตล์สุกี้ญิ่ปุ่น จะมากินกับข้าวหมูย่างแต่ผิดคาด ข้าวไม่เหลือ เปิดเมนูไม่เจอข้าวเปล่า ไม่กล้าถามเค้าด้วย ก็เลยได้กินแบบเพียวๆ ก็เพลินดีเหมือนกินขนมปิดท้าย

สรุป ร้านนี้เป็นร้านอาหารญี่ปุ่น เน้นเมนูเบสิค แต่ใส่ความพิถีพิถันแบบญี่ปุ่นแท้ๆ เลยได้ความรสชาติที่แปลกใหม่ ที่ไม่ค่อยได้เจอได้ในร้านอาหารญี่ปุ่นทั่วๆไป  

